สวัสดีค่ะ ผิวหนังมีลักษณะเป็นเม็ดและแข็งเรียวตัวตามแนวผิวหนัง ไม่คัน ขนขึ้นตามปกติ ขึ้นเยอะบริเวณขาและหลัง เคยรักษาด้วยการกินยาแก้แพ้ร่วมกับทาไซโน 0.02% เป็นระยะเวลา 4เดือน แต่ก็ไม่ลดลงค่ะ 
สวัสดีค่ะ Naniaแพทย์ไม่สามารถดูรูปที่แนบมาได้การมีเม็ดแข็งเรียงตัวกันตามผิวหนัง ไม่คัน ดังกล่าวมานั้น อาจจะเกิดจาก ตุ่มจากผื่นผิวหนังอักเสบ จากสาเหตุใดๆ เช่นภูมิแพ้ในตนเอง การแพ้สารสัมผัส การติดเชื้อราหรือเชื้อแบคทีเรียที่ผิวหนัง ตุ่มถูกแมลงกัดซึ่งหากได้รับยาแก้แพ้ร่วมกับยาแก้อักเสบทาเฉพาะที่มาแล้ว อาการไม่ทุเลา เป็นมาถึง 4 เดือน ควรกลับไปพบแพทย์เพื่อตรวจซ้ำอีกครั้ง ว่าเป็นผื่นจากสาเหตุใดๆ หรือมีปัจจัยกระตุ้นใดๆที่ยังไม่ได้รับการรักษา เช่นความร้อนชื้น ผลิตภัณฑ์ที่ใช้ที่ยังก่อให้เกิดอาการแพ้และยังมีผื่นขึ้นหรือเปล่าเบื้องต้นใช้น้ำเปล่าสะอาดล้างภายนอก ไม่ไปแกะเกาบริเวณตุ่ม ใส่เสื้อผ้าระบายอากาศได้ดีไม่อับชื้น